**Ministru kabineta noteikumu projekta „Grozījumi Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) Ministru kabineta noteikumu projekts „Grozījumi Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”” (turpmāk – noteikumu projekts) izstrādāts, lai izpildītu Ministru kabineta 2012.gada 13.marta sēdes protokollēmuma (prot.Nr.14 32.§) „Informatīvais ziņojums „Par Darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” (turpmāk – MK protokollēmums) 7.5.apakšpunktā uzdoto - ne vēlāk kā divu mēnešu laikā pēc protokollēmuma 7.1.apakšpunktā, kas paredz nepieciešamību izstrādāt grozījumus „Profesionālās izglītības iestāžu tīkla optimizācijas pamatnostādnēs 2010. – 2015.gadam”, nosaucot profesionālās izglītības iestādes, kas kvalificējas dalībai 3.1.1.1.aktivitātes otrajā projektu iesniegumu atlases kārtā, un līdz 2012.gada 1.jūnijam iesniegt tos izskatīšanai Ministru kabinetā kā Ministru kabineta lietu, noteikto grozījumu spēkā stāšanās, izstrādāt grozījumus Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”” un iesniegt tos Valsts kancelejā izskatīšanai Ministru kabinetā.  2) Izglītības un zinātnes ministrija ir izpildījusi protokollēmuma 7.1.apakšpunktā uzdoto – Ministru kabinets 2012.gada 12.jūnijā ir apstiprinājis un 2012.gada 25.jūnijā ir stājies spēkā Ministru kabineta rīkojums Nr. 276 „Grozījumi Profesionālās izglītības iestāžu tīkla optimizācijas pamatnostādnēs 2010.–2015.gadam”. |
| 2. | Pašreizējā situācija un problēmas | Ministru kabineta 2008.gada 11.novembra noteikumi Nr.939 „Noteikumi par darbības programmas „Infrastruktūras un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” (turpmāk – MK noteikumi Nr.939) nosaka, ka 3.1.1.1.aktivitātes ietvaros sasniedzamais iznākuma rādītājs ir 53 profesionālās izglītības iestādes un kopējais 3.1.1.1.aktivitātes ietvaros pieejamais finansējums ir 68 675 731 lats.  Ņemot vērā to, ka saskaņā ar MK protokollēmuma 3.punktā noteikto ir atbalstīta 15 profesionālās izglītības iestāžu projektu turpināšana par kopējo summu 22 155 967 lati, kā arī ievērojot to, ka atbilstoši MK protokollēmuma 6.punktā noteiktajam 3.1.1.1.aktivitātē atbrīvojušos finansējumu novirza otrās projektu iesniegumu atlases kārtas īstenošanai, MK noteikumos Nr.939 ir nepieciešams veikt šādus grozījumus:  1) precizēt MK noteikumu Nr.939 nosaukumu, paredzot, ka noteikumi attiecas uz pirmo projektu iesniegumu atlases kārtu;  2) precizēt 3.1.1.1.aktivitātes pirmajai projektu iesniegumu atlases kārtai pieejamo finansējumu.  Pašlaik MK noteikumi Nr.939 nosaka visai 3.1.1.1.aktivitātei sasniedzamos uzraudzības iznākuma rādītājus, kas ir *„profesionālās izglītības iestāžu skaits, kurām līdz 2013.gadam uzlabota infrastruktūra – 53 (no tām vismaz 10 profesionālās izglītības iestādes pielāgotas personām ar funkcionāliem traucējumiem). Ja atbalstāmās profesionālās izglītības iestādes tiek apvienotas, iznākuma rādītājs var mainīties.”* MK protokollēmuma 3.punkts, savukārt, paredz, ka 3.1.1.1.aktivitātes 1.kārtas ietvaros projekti tiek turpināti 15 profesionālās izglītības iestādēs. Līdz ar to 3.1.1.1.aktivitātes pirmās projektu iesniegumu atlases kārtas ietvaros iepriekš minētos iznākuma rādītājus nav iespējams pilnībā sasniegt – aktivitātes uzraudzības iznākuma rādītāji būtu jāvērtē par abām 3.1.1.1.aktivitātes projektu iesniegumu atlases kārtām kopā. Vienlaikus jāatzīmē, ka turpināmo projektu vidū 10 profesionālās izglītības iestādes tiks pielāgotas personām ar funkcionāliem traucējumiem.  Atbilstoši MK protokollēmuma 3.punktā atbalstīto profesionālās izglītības iestāžu sarakstam, ievērojot samazinātā finansējuma apmēru, ir jāprecizē arī katram plānošanas reģionam noteiktās profesionālās izglītības iestāžu un finansējuma kvotas 3.1.1.1.aktivitātes pirmajā kārtā.  Ņemot vērā, ka 2010.gada 9.novembra Ministru kabineta noteikumi Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” (turpmāk – MK noteikumi Nr.1041) neparedz, ka sadarbības iestādei ir jāsagatavo Eiropa Reģionālās attīstības fonda līdzekļu pieprasījumu prognoze kārtējam un nākamajam gadam un jāiesniedz tā vadošajā iestādē un atbildīgajā iestādē, šāds regulējums no MK noteikumiem Nr.939 ir svītrojams. Vienlaikus ir precizējami nosaukumi prognozēm, kas atbilstoši MK noteikumiem Nr.1041 sadarbības iestādei ir jāiesniedz maksājumu iestādē.  Ņemot vērā, ka Ministru kabineta 2007.gada 26.jūnija noteikumi Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” paredz konkrētus gadījumus, kad atbildīgā iestāde vai sadarbības iestāde, ar kuru noslēgts līgums vai vienošanās, var pagarināt līgumā vai vienošanās par projekta īstenošanu paredzēto projekta īstenošanas termiņu, MK noteikumos Nr.939 nav nepieciešams uzdot par pienākumu Izglītības un zinātnes ministrijai noteikt projektu īstenošanas periodu.  MK noteikumu Nr.939 68.punkts nosaka, ka 3.1.1.1.aktivitātes projektu īsteno ne ilgāk kā līdz 2013.gada 31.decembrim un aktivitātes ietvaros noslēgtajos līgumos par projekta īstenošanu ir noteikts, ka grozījumus projektā var veikt ne vēlāk kā trīs mēnešus pirms projekta īstenošanas termiņa beigām. Gadījumos, kad projekta īstenošanai ir noteikts maksimālais termiņš, galējais termiņš projekta grozījumu iesniegšanai ir 2013.gada 30.septembris. Tāpēc MK noteikumu Nr.939 72.punkts ir jāprecizē, arī MK noteikumos atbilstoši pagarinot grozījumu veikšanas iespējamo termiņu līdz 2013.gada 30.septembrim, lai nodrošinātu tiesību normu savstarpējo saskaņotību, kā arī iespēju tām valsts dibinātajām profesionālās izglītības iestādēm, kuras vēl nav sadarbības iestādē iesniegušas MK noteikumu Nr.939 72.punktā noteiktos projekta grozījumu pieprasījumus par līdzfinansējuma nodrošināšanu no valsts budžeta līdzekļiem, to izdarīt projekta īstenošanas termiņā.  Papildu informējam, ka ir izpildīts Ministru kabineta 2012.gada 13.marta sēdes protokollēmuma (prot.Nr.14, 32.§) „Informatīvais ziņojums „Par Darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” ieviešanu”” 4.punkts un vienošanās par visiem 3.1.1.1.aktivitātes pirmās atlases kārtas ietvaros pārtraucamajiem projektiem ir lauztas. Informāciju par pēdējās vienošanās par projekta īstenošanu laušanu Valsts izglītības attīstības aģentūra ir ievadījusi Eiropas Savienības struktūrfondu un Kohēzijas fonda vadības informācijas sistēmā 2012.gada 5.novembrī. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz:   1. noteikt, ka šie noteikumi attiecināmi uz pirmo projektu iesniegumu atlases kārtu; 2. precizēt 3.1.1.1.aktivitātes pirmās projektu iesniegumu atlases kārtai pieejamo finansējumu, t.sk., plānošanas reģioniem noteiktās finansējuma kvotas; 3. Izslēgt no MK noteikumiem Nr.939 3.1.1.1.aktivitātes uzraudzības rādītājus, ņemot vērā to, ka visas 3.1.1.1.aktivitātes uzraudzības rādītāji ir noteikti darbības programmas „Infrastruktūra un pakalpojumi” papildinājumā. Uzraudzības rādītājus, tai skaitā rādītāju „vismaz 10 profesionālās izglītības iestādes pielāgotas personām ar funkcionāliem traucējumiem” 3.1.1.1.aktivitātei plānots sasniegt pirmās un otrās projektu iesniegumu atlases kārtas rezultātā, līdz ar to MK noteikumos Nr.939, kas tagad noteiks tikai 3.1.1.1.aktivitātes 1.kārtas norisi, visai aktivitātei noteiktos uzraudzības rādītājus noteikt nav lietderīgi. 4. precizēt 3.1.1.1.aktivitātes pirmās projektu iesniegumu atlases kārtas ietvaros plānošanas reģioniem noteiktās profesionālās izglītības iestāžu kvotas; 5. precizēt prognožu, kas sadarbības iestādei ir jāiesniedz maksājumu iestādē, nosaukumus; 6. atbilstoši MK 2012.gada 8.maija sēdes protokollēmumam (prot. Nr.25, 26.§ 7.punkts) noteikt, ka gadījumos, ja aktivitātes ietvaros kādā projektā ir konstatēta neatbilstība vai tiek lauzta vienošanās par projekta īstenošanu, atbrīvotais finansējums konstatēto neatbilstību un lauzto vienošanos rezultātā neatbilstoši veikto izdevumu apmērā nevar tikt novirzīts papildu darbību veikšanai īstenošanā esošā projekta ietvaros un jaunu projektu īstenošanai, izņemot gadījumus, kad par atbrīvotā finansējuma izlietošanu ir pieņemts atsevišķs Ministru kabineta lēmums; 7. atcelt pienākumu Izglītības un zinātnes ministrijai noteikt projekta īstenošanas periodu tās padotībā esošajām profesionālās izglītības iestādēm; 8. precizēt termiņu, līdz kuram izglītības iestāde var iesniegt sadarbības iestādē projekta grozījumu pieprasījumus par līdzfinansējuma nodrošināšanu no valsts budžeta līdzekļiem. |
| 5. | Projekta izstrādē iesaistītās institūcijas | Noteikumu projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | MK protokollēmuma 3.punktā noteiktās 15 profesionālās izglītības iestādes, to audzēkņi un pedagogi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar. |
| 3. | Tiesiskā regulējuma finansiālā ietekme | Noteikumu projekts šo jomu neskar. |
| 4. | Tiesiskā regulējuma nefinansiālā ietekme | Modernizējot profesionālās izglītības programmu nodrošinošo infrastruktūru, tiks sekmēta darba tirgus prasībām atbilstošu speciālistu sagatavošana, kas ilgtermiņā varētu mazināt jauniešu bezdarbu Latvijā. |
| 5. | Administratīvās procedūras raksturojums | Noteikumu projekts šo jomu neskar. |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija | Nav |

Anotācijas III, IV, V un VI sadaļa – noteikumu projekts šo jomu neskar.

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izglītības un zinātnes ministrija,  Valsts izglītības attīstības aģentūra |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Ķīlis

Vizē:

Valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L.Sīka

07.11.2012 13:46

1365

S.Zvirbule

67047943, signe.zvirbule@izm.gov.lv